Projekts

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. §)

**Grozījumi Ministru kabineta 2014. gada 19. augusta noteikumos Nr.499 “Noteikumi par būvinspektoriem”**

*Izdoti saskaņā ar*[*Būvniecības likuma*](https://likumi.lv/ta/id/258572-buvniecibas-likums)[*5. panta*](https://likumi.lv/ta/id/258572-buvniecibas-likums#p5)*pirmās daļas 5. punktu*

1. Izdarīt Ministru kabineta 2014. gada 19. augusta noteikumos Nr. 499 “Noteikumi par būvinspektoriem” (Latvijas Vēstnesis, 2014, 172. nr.; 2016, 91., 247. nr.) šādus grozījumus :

* 1. izteikt 4.punktu šādā redakcijā:

“4. Uz būvinspektora tiesību iegūšanu var pretendēt persona:

4.1. kurai ir patstāvīgās prakses tiesības arhitektūras vai būvniecības jomā (turpmāk – būvspeciālista sertifikāts);

4.2. kurai kā būvspeciālistam pēdējos divos gados nav izteikts vairāk kā viens brīdinājums vai nav apturēta vai anulēta būvspeciālista sertifikāta darbība (izņemot gadījumu, ja būvspeciālista sertifikāta darbība bija apturēta vai anulēta uz personas iesnieguma pamata);

4.3. kura pēdējo piecu gadu laikā nav sodīta par šo noteikumu 3.pielikumā minētiem noziedzīgiem nodarījumiem, kas saistīti ar profesionālo pienākumu veikšanu”;

1.2. svītrot 5.punktu;

1.3. papildināt noteikumus ar 5.1 punktu šādā redakcijā:

“5.1Lai novērtētu personas atbilstību šo noteikumu 4.3.apakšpunkta prasībām, Būvniecības valsts kontroles birojs no Sodu reģistra saņem ziņas par to, vai persona ir sodīta par šo noteikumu 3.pielikumā norādītiem noziedzīgiem nodarījumiem, kas saistīti ar profesionālo pienākumu veikšanu.”

1.4. izteikt 6.punkta ievaddaļu šādā redakcijā:

“6. Iesniegumu reģistrācijai reģistrā persona iesniedz Būvniecības valsts kontroles birojam rakstveidā vai elektroniski, aizpildot speciālu tiešsaistes formu būvniecības informācijas sistēmas tīmekļa vietnē [www.bis.gov.lv](http://www.bis.gov.lv) (norādot vārdu, uzvārdu, personas kodu, tālruņa numuru un elektroniskā pasta adresi (publiskot vai nepubliskot), kā arī būvspeciālista sertifikāta numuru):”;

1.5. svītrot 9. punktu;

1.6. izteikt 12.punktu šādā redakcijā:

“12. Būvinspektoru izslēdz no reģistra, ja:

12.1. saņemts būvinspektora iesniegums par izslēgšanu no reģistra;

12.2. būvinspektoram apturēts (izņemot gadījumu, ja būvinspektora sertifikāta darbība apturēta uz paša būvinspektora iesnieguma pamata) vai anulēts būvspeciālista sertifikāts;

12.3. būvinspektors ir sodīts par šo noteikumu 3.pielikumā minētu noziedzīgu nodarījumu, kas saistīts ar profesionālo pienākumu veikšanu;

12.4. ja būvinspektors gada laikā pēc iepriekšējo darba tiesisko attiecību izbeigšanas būvvaldē vai institūcijā, kura pilda būvvaldes funkcijas, nav nodibinājis jaunas darba tiesiskās attiecības par būvinspektora amata pienākumu izpildi;

12.5. ja būvinspektoram gada laikā ir izteikti 2 rājieni par būvniecību regulējošajos normatīvajos aktos noteikto būvinspektora amata pienākumu nepildīšanu vai nepienācīgu izpildi.”;

1.7. izteikt 13.punktu šādā redakcijā:

“13. Ja būvinspektors ir izslēgts no reģistra saskaņā ar šo noteikumu 12.5.apakšpunktu, viņš divus gadus nav tiesīgs atkārtoti pretendēt uz būvinspektora tiesību iegūšanu. Ja būvinspektors ir izslēgts no reģistra saskaņā ar šo noteikumu 12.2.apakšpunktu (būvspeciālista sertifikāts apturēts vai anulēts par būvspeciālista profesionālās darbības pārkāpumiem) vai 12.3.apakšpunktu, viņš piecus gadus nav tiesīgs atkārtoti pretendēt uz būvinspektora tiesību iegūšanu.”;

1.8. svītrot 16.4.apakšpunktu;

1.9. izteikt 18.punktu šādā redakcijā:

“18. Būvinspektora profesionālo darbību uzrauga pašvaldība vai institūcija, kura pilda būvvaldes funkcijas. Minētās uzraudzības ietvaros pašvaldība vai institūcija, kura pilda būvvaldes funkcijas, ierosina un izskata disciplinārlietu, ja būvinspektors nepilda vai nepienācīgi pilda šo noteikumu 19.2 punktā minētās prasības, kā arī lemj par disciplināratbildības piemērošanu būvinspektoram.”;

1.10. papildināt noteikumus ar 18.1 punktu šādā redakcijā:

“18.1 Informāciju par būvinspektoru profesionālās darbības uzraudzības ietvaros pieņemto lēmumu, pašvaldība vai institūcija, kura pilda būvvaldes funkcijas, trīs darbdienu laikā pēc minētā lēmuma pieņemšanas nosūta Būvniecības valsts kontroles birojam iekļaušanai reģistrā būvniecības informācijas sistēmā.”;

1.11. svītrot 19.punktu;

1.12. papildināt noteikumus ar 19.1 un 19.2 punktu šādā redakcijā:

“19.1 Būvinspektora profesionālās darbības novērtēšanai pašvaldība vai institūcija, kura pilda būvvaldes funkcijas, var lūgt atbalstu citai pašvaldībai vai institūcijai, kura pilda būvvaldes funkcijas.

19.2 Pašvaldība vai institūcija, kura pilda būvvaldes funkcijas, veicot būvinspektora profesionālās darbības uzraudzību, novērtē būvinspektora profesionālo darbību atbilstoši šādām prasībām:

19.21. būvniecību regulējošo normatīvo aktu, tajā skaitā Teritorijas plānojuma un teritorijas izmantošanas un apbūves noteikumu, pārzināšana un pielietošana praksē;

19.22. būvinspektora rīcības atbilstība normatīvo aktu, darba līguma, amata apraksta un pašvaldības noteiktās darba kārtības prasībām;

19.23. sadarbība ar valsts pārvaldes un pašvaldību institūcijām būvniecības kontroles jautājumos;

19.24. kvalitatīva dokumentu sagatavošana un iekļaušana būvniecības informācijas sistēmā;

19.25. uz sapratni un sadarbību orientēta komunikācija ar klientu.”

1.13. papildināt noteikumus ar 22.1 punktu šādā redakcijā:

“22.1 Būvinspektoram, kuram piešķirtas dzelzceļa inženierbūvju būvdarbu kontroles un ekspluatācijas uzraudzības tiesības, ir tiesības pretendēt uz būvinspektora amatu būvvaldē vai citā institūcijā, kura pilda būvvaldes funkcijas, ja viņš ir saņēmis būvspeciālista sertifikātu arhitektūras vai būvniecības jomā.”

1.14. svītrot 24.punktu;

1.15. svītrot 1. un 2.pielikumu;

1.16. papildināt noteikumus ar 3.pielikumu šādā redakcijā:

“3.pielikums

Ministru kabineta
2014.gada 19.augusta

noteikumiem Nr.499

**Sodu reģistrā pārbaudāmās ziņas personas reģistrācijai būvinspektoru reģistrā un būvinspektora profesionālas darbības uzraudzībai**

|  |  |
| --- | --- |
| **Nr.p.k.** | **Noziedzīgi nodarījumi** |
| 1. | Zādzība (Krimināllikuma 175.pants) |
| 2. | Krāpšana (Krimināllikuma 177.pants) |
| 3. | Piesavināšanās (Krimināllikuma 179.pants) |
| 4. | Zādzība, krāpšana, piesavināšanās nelielā apmērā (Krimināllikuma 180.pants) |
| 5. | Noziedzīgi iegūtu līdzekļu legalizēšana (Krimināllikuma 195.pants) |
| 6. | Neatļauta labumu pieņemšana (Krimināllikuma 198.pants) |
| 7. | Dienesta pilnvaru pārsniegšana (Krimināllikuma 317.pants) |
| 8. | Dienesta stāvokļa ļaunprātīga izmantošana (Krimināllikuma 318.pants) |
| 9. | Valsts amatpersonas bezdarbība (Krimināllikuma 319.pants) |
| 10. | Kukuļņemšana (Krimināllikuma 320.pants) |
| 11. | Kukuļa piesavināšanās (Krimināllikuma 321.pants) |
| 12. | Starpniecība kukuļošanā (Krimināllikuma 322.pants) |
| 13. | Kukuļdošana (Krimināllikuma 323.pants) |
| 14. | Valsts amatpersonai noteikto ierobežojumu pārkāpšana (Krimināllikuma 325.pants) |
| 15. | Neatļauta piedalīšanās mantiskos darījumos (Krimināllikuma 326.pants) |
| 16. | Tirgošanās ar ietekmi (Krimināllikuma 326.1 pants) |
| 17. | Prettiesiska labumu pieprasīšana un pieņemšana (Krimināllikuma 326.2 pants) |
| 18. | Prettiesiska labumu došana (Krimināllikuma 326.3 pants) |
| 19. | Dienesta viltojums (Krimināllikuma 327.pants) |
| 20. | Nepatiess dienesta ziņojums (Krimināllikuma 328.pants) |
| 21. | Neizpaužamu ziņu izpaušana (Krimināllikuma 329.pants) |
| 22. | Neizpaužamu ziņu izpaušana pēc amata atstāšanas (Krimināllikuma 330.pants).” |

1. Šo noteikumu 1.6. un 1.7. apakšpunkts stājas spēkā 2021.gada 1.februārī.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs       E. Valantis